
VALERIU TRAIAN FRENȚIU 


DIN MILA LUI DUMNEZEU ŞI GRAŢIA SFÂNTULUI SCAUN APOSTOLIC AL ROMEI EPISCOP ROMÂN 
UNIT DE ORADEA MARE. 


VENERATULUI CLER ŞI IUBITULUI NOSTRU POPOR CREDINCIOS DAR ŞI MÂNTUIRE DELA DOMNUL! 


„Mărire întru cei de sus lui 
Dumnezeu și pe pământ pace 
şi între oameni bună voire“, 

Luca 2, 13. 


„dubili Frati şi Fii! După. păcatul cel cu 


ântul şi a umplut de înfricoşat întune- 
iletele oamenilor. A fost timpul durerii, 
cuprinde sufletul depărtat . şi lepădat dela 
mnezeu. Omul doria să ajungă din nou la 









"de care sufletul omului este pustiu, gol şi lip- 

"sit. de pace, linişte şi mângâiere. Omul ar îi 
ajuns 'la disperare dacă Dumnezeu nu i-ar fi 
promis Mântuitor şi aşa în noaptea lungă a 
intunerecului, deşi rar numai, din când în când, 
se iveşte câte o palidă rază de lumină, răs- 
pândită de prorocii Domnului, trimişi ca să 
țină trează nădejdea în Mântuitorul tăgăduit. 
Mai des însă se ridică strigăte, cu care ome- 
nimea asaltează cerul împlorând milă şi iertare. 
„Veseleascâ-se cerul deasupra şi nourii să 
roureze dreplale ; să răsară pământul şi să 
odrăslească milă şi dreptate să răsară împre- 
ună.“ (Is. - 45, 8) suni cuvintele, prin care 
omenirea striga după milă şi iertare. 

In: sfârşit soseşte plinirea vremii. Noaptea 
înfricoşată se sfârşeşte şi prin Nașterea Mân- 
tuitorului „răsărif-a lumii lumina cunoştinfei“ 
şi sa arătat „Soarele dreptății“, care aduce 
căldura păcii şi lumină în suflețe, Cerul acum 
nu rourează numai mici stropi de milă pe 


făcut de Adam în raiu, au dna! 


Si nezeu, căci mulți unt Shamali. dar puţini aleşi. 


5, la iertare și împăcare cu Dumnezeu, fără 


pământ, ci însuşi Domnul milei vine pe pă- 
mâni, ca tuturor celor dornici de milă, să le 
dăruiască pace, iertare, împăcare şi linişte 

sufletească. 
lubiți Fraţi şi Fii! „Taina cea din veac 
astunsă şi de ingeri neştiulă celor de pe 
pământ sa : arătat“, însă numai puțini au fost 
| si _- i E | 





















In noaptea stântă naşterea Mântuitorului e: ve- 
stită nu numai păstorilor, cari îşi pășteau turmele 
în preajma Viflaimului, ci şi departe în răsărit 
printr'o stea minunată celor trei Crai. Ingerul 
Domnului purtător de lumină şi aducător de 
veste bună, nu e trimis la farizeii şi cărturarii. 
poporului ales din lerusalim. Aceştia nu aud 
solia cerească, că „ială vestesc vouă bucurie 
mare, care va fi la tot poporul: vi s'a născut 
astăzi Mântuitor, care este Cristos Domnul 
în oraşul lui David“ (Luca 2, 10—11), deoa- 
rece sufletele lor sunt pline de trufie, făţărni- 
cie, ură şi pismă. Ori, unde grasează aceste. 
palimi, acolo Cristos nu are loc. Cristos nu- - 
mai inimi înfrânte şi umilite iubeşte. Cristos 
„celor mândri le stă împotrivă, iară celor 
smeriți le dă dar“ (|. Petru 5, 5), pe cei sme- 
riţi îi înalţă, iară pe cei îngâmfaţi îi umileşte. 
El pe cei ce rabdă şi suferă peniru drepiate. 
îi numeşte fericiţi, iară pe cei în ale căror. 
suflete clocotește ura și răzbunarea îi alungă 
dela sine şi nu le primeşte nici (darurile lor, - 
ci le zice: „lasă darul tău “înaintea altarului 
și mergi de” le împacă înlâiu cu fralele tâu şi 
alunci vino şi-ţi adu darul lău* (Mat. 5, 24). 
In noaptea sfântă acordurile cântării inge- 

reşti: „mărire întru cei de sus lui Dumnezeu 
și pe pământ pace şi între oameni bună 
voire“ nu au ajuns la urechile şi nu au pătruns 
în sufletele. celor adânciţi în bucuriile şi plă- 
cerile lumii acesteia chiar și dacă au fost bo- 
gaţi şi puternici, pentrucă sufletele lor sunt 
pline de lăcomie, nedreptate, egoism, vanitate 
şi de dorul după bucurii şi plăceri deşarte. In 
astfel de sutlete Cristos nu poate intra, El pe 
cei săraci, pe cei ce flămânzesc, pe cei ce 
plâng şi pe cei milostivi îi numeşte fericiţi. El 
gândurile și aspiraţiunile noastre ni-le ridică 
dela cele pământeşti la cer zicându-ne: cău- 
taţi mai în!lGiu împărăţia lui Dumnezeu şi 
dreplate lui“ (Mat. 6, 33) şi ne mai spune: 
„nu vă adunali vouă comori pe pămâni, unde 
moliile și rugina le sirică şi unde furii le 
sapă şi le fură, ci vă adunaţi comori în cer“ 


(Mat. 6, 19-—20). Cristos pe cei înbuibaţi şi . 


„Vai vouă bo- 


adânciţi în plăceri îi ameninţă : 
Vai 


galilor, pentrucă vă luați mângâierea. 
vouă celor ce sunteți acum sălui, căci veţi 
flămânzi. Vai vouă cei ce râdeți acum, că 
veţi plânge şi vă veţi tângui.“ (Luc. 6, 24—25). 

Strălucirea luminii cereşti, ce l-a însoţit pe 
Cristos pe pământ au văzut-o numai păstorii, 
la cari a tost trimis ingerul Domnului să le 
5 Ei auzi | 
puii a rii, E a 5) urnnezeu 
şi pe pământ pace, au şi alergat la. Viflaim, 
unde „au aflat pe Maria şi pe losif şi prun- 
cul culcat în iesle“ (Luca 2, 16) şi sufletele 
lor sau umplut de darurile bogate ale lui 
Cristos, incât „s'au întors mărind şi lăudând 
pe Dumnezeu peniru toale cele ce auzise şi 
văzuse, precum li-s'a fost zis“ (Luca 2, 20). 

Taina nepătrunsă a întrupării Fiului lui 
Dumnezeu a fost dascoperilă nu celor mânări 
şi celor plini de patimi, ci păstorilor smeriţi, 
săraci, iubitori de adevăr şi cu suflete curate. 
Tot aşa şi mai târziu, Isus tainele învăţăturii 
sale nu cărturarilor şi farizeilor le descopere, 
ci apostolilor şi ucenicilor, ale căror inimi 
sunt curate, nevinovaie şi primitoare de ade- 
văr ca şi ale copiilor. De aceea se roagă Isus 
zicând : „Mărescu-te Părinte, Doamne al ce- 
“rului şi al pământului, că ai ascuns aceste 
dela cei înţelepţi şi întelegători şi le-ai des- 
coperit pruncilor“ (Mat. 11, 25). 

lubiți Fraţi şi Fii! Dacă în sufletele unora 
nu â pătruns lumina lui Cristos, ci sunt stăpânite 


de întuneric ; dacă în ele nu sălăşlueşte pacea 
“lui Cristos, ci sunt lipsite de dragostea faţă 

de Dumnezeu şi aproapele; dacă în suile- 
tele multora nu a pătruns vraja măririi lui Dum- 
nezeu, ci caută tot numai mărirea lor proprie, 
e semnul, că ele stau sub stăpânirea patimilor 
şi a păcatului şi trebue să fie curăţite, pen- 
iru ca să poată inlra în ele Cristos, aducându- 
le pacea şi belşugul darurilor sale cereșşii. 
Tot aşa, dacă între oameni nu poate să dom- 
nească pacea şi bunăînţelegerea ci ura şi lă- 
comia care a făcut, ca între ţări şi popoare să iz- 
bucnească cel mai înfricoşat războiu. din isto- 
ria omenirei, e semnul, că sufletele neamuri- 
lor stăpânite sunt de patimă, păcat şi fărăde- 
lege. Cristos numai atunci va trimite peste ele 
pacea sa  binecuvâniată, dacă vor înţelege 
odată, că mântuire nu este decât prin Cristos, 
prin morala și dragostea Lui. El este singurul 
„domn al păcii“ (Is. 9, 6) şi singur El poate 
să dea pace sufletelor noastre şi să ne scape 
de primejdia ce ne ameninţă. Singur numai 
Cristos ne va mântui, dacă îl vom primi în 
sufletele noastre curăţite de păcat, patimă şi: 
fărădelege, 

lubiţi Fraţi şi Fii? Mânaţi de dorul fier- 
binte de a găsi pacea sufletelor noastre şi de 
a conlucra la restabilirea păcii pe pământ, în 
acest E prag al păcii, să ne tă şi noi 


a 
i = 


Mântuitor. Cu umilinţă ea şi cu dragoale 
sinceră să cădem înaintea ieslei pruncului 
dumnezeesc, rostindu-i recunoştinţa noastră 
fierbinte pentru dragostea lui nemărginită, care 
L-a făcut ca tronul măririi sale cereşti să-l 
schimbe cu peştera pustie din Viflaim. Să-i 
cerem să ne primească între credincioşii săi, 
să aprindă în sufletele noastre focul dragostei 
faţă de Dumnezeu şi aproapele şi să ne dea 
tuturor pacea sa sfântă. lIsuse, ridică-ți mâna 
ta atotputernică și din umilita iesle spune-ne 
tuturor „Pace vouă“, binecuvintează mintea 
noastră, ca să Te cunoaştem și recunoaştem 
pe Tine 'de singurul Domn şi Stăpân al nostru; 
binecuvintează voinţa noastră, ca să umblăm 
totdeauna în calea poruncilor Tale. /suse, dă 
pace sufletelor noastre, dă pace Neamului 
nostru şi fă, ca între popoarele învrăjbile să 
se restabilească pacea cea mult dorită. Amin. 

Darul Domnului nostru lsus Cristos şi 
dragostea lui Dumnezeu Tatăl şi împărțăşirea Spi- 
ritului Sfânt să fie cu voi cu toţi. Amin. 

Dat din reşedinţa Noastră episcopească din 
Oradea, la Sărbătoarea Naşterii Domnului în 
anul 1959, al episcopatului nostru al XXVII-lea. 

PARTEA OFICIALA 


No. 4013/1939. 
Concurs la parohii vacante 


Cu termenul de 1 Februarie 1940 se publică con- 
curs la următoarele parohii : 

1. Spinuș (protopopiatul Mărghitei), devenită va- 
cantă prin transferarea On. D. Liviu Moza la parohia 
Holod. 

2. Mal (protopopiatul Șimleului), devenită vacantă 
prin transferarea On. D. /uliu Cucu la parohia Sighe- 
tul Silvaniei. 

3. Chieșd (protopopiatul Supurului), care va de- 
veni vacantă prin trecerea On.D. Vicfor Lungu la 
alt beneficiu. 

Oradea, 12 Decemvrie 1939. 

Concurs la post de cantor 


Pentru postul de cantor la parohia Botiz, jud. 
Satumare, Eparhia gr. catolică rom. a Maramureşului 
se publică concurs cu terminul 31, Dec. a. c. pe 
lângă următoarele retribuţiuni: 

1. Casă bună cu superedificatul de lipsă şi 1 jug. 
grădină, 

2, Sesiunea cantorală 8 jug. cad. pământ 

3. Lectical: circa 3500—4000 kg. grâu şi porumb. 

4. Stolarul îndatinat, 

Concurenţii se vor prezenta pentru probă până 
la termin, la serviciile divine. Vor aduce cu sine 
extras de botez, diplomă de cantor, certijicat de ser- 
viciu şi moralitate. 

Vor avea preferință conducătorii de cor. 

Cheltuelile de deplasare nu se restitue. 


Botiz, la 13 Decemvrie 1939. 
Pompiliu Tămaş 
paroh-protopop 











*/ LU 
Mărire 

Acelaşi cântec răsună în toate bisericile creştine, 
de pe tot rotogolul pământului, în ziua naşterii Fiului 
lui“ Dumnezeu pe pământul, dat omului ca teren de 
luptă şi suferință pentru dobândirea cerului. Acelaşi 
oitat, din adâncuri de frământări nenumite şi întrebări 
nerezolvite — întărit la putere răsunătoare de orgă — 
ce spintecă văzduhul cu tunurile-i pătrunzătoare până 
la ceruri: strigăt de ajutor, rugăciune şi închinare, 
formulate în aceleaşi cuvinte ieşite de pe buze înge- 
reşti, menite să preaslăvească pe Dumnezeescul 
Prunc, coborit într'o înirigurată noapte de Decemvrie, 
în ieslea încălzită doar de suflarea vitelor, a staulului 
din Viflaimul ludeii, cântându-i cântecul, devenit cân- 
tecul învierii roastre în veşnică cercetare; cântecul 
sufletului nostru în nemângâietoarea neaflare a păcii 
ahtiate. 

„Mărire întru cei de sus lui Dumnezeu și pe 
pământ pace și între oameni bună Invoire”. 

— Daţi mârire Domnului şi vă veţi dobândi su- 
fletelor voastre pacea: oxigenul îericirii sufletelor 
voastre. : 

Ori, istoria omenirii — începând cu Adam şi 
rodul neascultării sale: Cain al său şi al tuturor tim- 
purilor, nu este altceva decât titanica luptă de Sisiia 
omului de a-şi ridica stânca măririi sale pe piscul, 
unde se cade a îi înălțată: doar mărirea Dumne- 
zeească. Pentru ca desnădâjduit să simtă şi să vadă 
cum i se prăvale mărirea ajunsă aproape de piscul 
visat, în adâncuri de prăpastii umilitoare ale păcate- 
lor şi patimilor arzătoare. Ca din nou să înceapă, din 
nou să îngenunche şi din nou să se rostogolească la 

şi pace 


poalele muntelui măririi, care nu 'poate îi urcat decât 
pe aripile neputinței şi ale insuficienţei smerit recu- 
nosc::te şi neostenit mărturisite. 

Suficienţa omenească este germenul nefericirii, 
sădit de diavol în suiletele primilor oameni, în me- 
legarul mândriei orgolioase. 

— »Veţi fi asemenea lui Dumnezeu, neascultând 
de El şi de poruncile Luic. 

lată neghina blăstămată, aruncată de Tatăl Min- 
ciunii printre grâul bun al adevărului lui Dumnezeu: 

Independența absolută a omului: omul, care 
nu este al său, nici prin creaţiune, nici prin naştere, 
nici prin creştere, nici prin putinţa vieţii, nici prin 
necesitatea inexorabilă a morţii; omul vrea să fie 
"stăpân pe sine și pe alții, cari au dreptul lor la vieaţa 
lor, fot atât cât au cei ce vreau să-i stăpânească. 

Omul ma creat nimic din tot ce-i constitue pu- 
tința trăirii şi mulţumirii sale ; el le modifică şi strică 
doar; aer, apă, iarbă, poame, grăunte, pământ, 
animale, fată, mamă, îraţi şi împreună tovarăşi ai 
suferințelor împărţiţe şi bucuriilor înmulţite. Insă pe toți 
şi toate le primeşte gratuit din mâna şi mila Celui 
ce singur le are. Şi pe care, a le răsplăfi nu are la 
dispoziţie altă monedă, decât : ale tale dintru ale tale ; 
creată tot de Cel ce i-a dat totul şi toate, din nimic 
şi pentru nimic; aşteptând dela el, beneficiarul a 
toate, — doar numai ce poate el da dela sine: în- 
ireoga neprecupețită recunoaştere a nepulinjei sale, 
de a fi, de a trăi şi a se putea ferici fără contri- 
bujia şi ojutorul Celui ce poate și vrea să-i dea 
celui ce cere lot de ce are nevoie, pentru a-şi do: 

bândi putinţa de a ajunge la ținta pentru care a fost 
creat; şi: 

Căruia deci, LUnuia Singur se cuvine a 1 se da, 
ceea ce singur sufletul omului poate; căci pentru 
aceea a fost creat sâ dea Creatorului său şi a toate: 
închinare, recunoaștere, mulțumire și Mărire. 

»Mie singur mi se cuvine: Mărire, Creatorul şi 
Susţinătorul tuturor şi a toate. Dar vouă Mărirea 
mea vă dobândeşte, vă rodeşte: pace, mângâiere, 
linişte şi fericire“. 

Daţi Mărire lui Dumnezeu — ne-o spun 
lui Dumnezeu. 

»Non est pax impiis — n'au pace cei fărădelege, 
ne-o spune Dumnezeu prin proorocii săi. 

Piu a tost creat Adam, impius s'a făcut şi alungat 
din paradisul păcii sufletului său, nesocotind piatra 
ce sa pus în capul unghiului: închinarea în fața 
Adevărului prin ascultarea poruncii Lui. 

lar fărădelege sunt cei ce calcă Legea Singurului, 
Unicului Legiuifor în drept a pune norme de con- 
duită şi vieaţă celor asupra cărora şi-a câştigat drep- 
turi inalienabile, fiind Creatorul lor. 

Legea lui este adevărul, iar călcarea lui esie 
minciuna. Fărădelegea îngerului căzut, botezat : Tatăl 
minciunii; Fărâdelegea lui Adam, groaznic pedepsită 
în suferințele de cari gemem, mângăiate doar de Nădej- 
dea-ne născută într'o înfrigurată noapte de Decem- 
vrie ; ajulor neputințelot noastre şi pi/dă dorinţei şi 
sforţărilor noastre de reînălțare şi redobândire a Pa- 
radisului păcii îiericitoare. 

N'au pace cei fărădelege »căci fărădelegea le hă- 
răzeşte neliniştea îngerului pierdut, rodită din ura faţă 
de adevărul trădat şi faţă de toţi reprezentanţii lui pe 
acest pământ ; încât vieaţa lumii şi a noroadelor, dela 
Adam, Cain şi Avel şi până în zilele frământărilor 
noastre nu este altceva decât neobosita luptă a celor 
cărora le rezervă vieaţa de aici o singură mângâiere 
de a avea iluzia că se pot bucura de izbânda asupra 
celor ce find să reprezinte, prin truda vieţii lor, pe 
blândul, smeritul, neostenitul pentru binele tuturor: 
răstigniful, pentru mântuirea celor ce-l răstigneau: 
Isus, împăratul neînvins al binelui și al celor buni. 

Lupta răului şi a celor răi împotriva binelui și 
a celor buni este și va fi viațfa lumii. 

Veţi găsi râul şi pe cei răi dintru /ncepuf şii 
găsiţi în tot cursul vieţii omenirii; doar la sfârșit vor 
îi biruiţi şi răsturnaţi definitiv şi aruncaţi în întunere- 
cul din afară, unde este plâns şi scrâşnirea dinţilor! 
Până atunci însă aliatul lor, 7afă/ minciunii, le dă 
mângâiere, aparență de izbândă. Răutatea Anei, prostia 
Caiatei,atunci, tot astfel azi, ca şi mâine, şi împreună cu 
el unită cu laşitatea lui Pilat răsfignesc pe Isus — 
pe toţi cari tind să-i trăiască vieața lui, propovăduind 
învăţătura menită a întăptui Impărăţia lui pentru ca să 
învie toți, cum a înviat şi El, dând tuturor, cari-l vor 
urma, putere de a birui râul şi a învia nevâtămați, 


îngerii 

din moartea suferințelor cauzate de învăţăceii min- 
ciunii şi ai falsificârilor adevârului mântuitor ; consti: 
tuindu-i din mila Sa faţă de toţi şi faţa de cei râi, pe 
cei înviaţi, oglindă, în care şi cei răi să se poată 
vedea pe sine, cum ar trebui şi cum va trebui să 
fie şi ei ca să se poată mântui. 

Cei buni, oricâte umilinţe, oricâte suferinţe le-ar 
constitui merindea drumului lor spre mântuirea tuturor, 
vor învinge, vor birui şi dărâma din drumul binelui 
toate barajele zăgăzuite de minciuna şi fiicele neputin- 
ței sale: Invidia, Răutatea și Prostia omenească, în 
drumul izbândei celor meniţi, prin vieaţa lor: să 
înfăptuiască Impărăţia lui Durnnezeu în lume, după 
unica Poruncă a Celui ce ne spune şi azi, în ziua 
Naşterii lui, ca şi atunci şi nouă ca şi tuturor: »Cău- 
taţi împărăţia lui Dumnezeu şi dreptatea lui şi toate 
celelalte vi se vor adauge vouâ«. 

»Căci împărăţia lui Dumnezeu ce trebue să o 
căutaţi este tocmai mărirea ce v'o cer, iar ceea ce 
„vi se adauge vouă e tocmai pacea, pe care nemân- 
gâiaţi o câutaţic«. 

»Căutaţi împărăţia lui Dumnezeu. Toată vieaţa 
omenească “este o cânfare dela începutul ei şi până 
la sfârşitul lumii; dela naşterea până la moartea 
noastră : pacea. 

Căutăm aur, diamante, pietre scumpe, mărgări:- 
tare pe fundul mării. Scrutăm adâncurile şi înălțimile firii 
mâarte şi vii;: pe ale sufletului omenesc. Căci ce e 
ştiinţa şi dorul după ea decât căutarea a înţelege şi 
şti cele ce ne înconjoară. 

Căutăm, unii bogăţie, alţii plăceri, unii ştiinţă, alţii 
nume, senzaţii, lupte, scandal. Cel mic îşi edifică mă- 
rirea sa din dărâmăturile măririi celor mari. Cei ne-: 
putincioşi tind a-şi crea putere din măcinarea puterii 
celor cârora li s'a dat s'o aibă. 

Cei netrebnici tind a expropria cinstea celor vred- 
nici îmbrăcându-se în hlamidele aparenţei de vrednicii 
furate deia cei ce singuri ar putea îndrăzni să le îm- 
brace : vrednicii. 

Păcătoasele jignesc cinstea cuvenită vergurelor, 
a căror trudă, înîrânare şi închinare o dispreţuesc şi 
calomniază. 

Ne împodobim cu bogăţiile firii trupului înşelân- 
du-ne iluzia de a le înlocui mângâietor pe cele ale 
sufletului. 

Câutăm şi unii şi alţii şi toţi fericire, linişte, pace, 
şi secerăm doar nenorocire şi nelinişte. Ne căufăm 
pe noi în foate fără să ne aflăm pentrucă ne căutăm 
în afară de noi, şi credem a dobândi pacea îâră trudă 
şi osteneală. 

Dar cel ce se naşte azi în peştera friguroasă a 
Viflaimului, ocrotit de vitele necuvântătoare, închinat 
de umilii păstori, dăruit de smeriţii Crai ne spune: 
fericirea voastră, împărăția lui Dumnezeu, pe care o 
dobândesc doar trudnicii şi silnicii, esfe întru voi. 

Crucea sa trebue să şi-o ia cel ce vrea să 0 do- 

bândească. Neputinţa sa şi păcătoşenia trebue să şi-o 
spovedească cel ce vrea să fie tare, curat, îndreptat 
şi mângâiat. 

Cel ce vrea să se împlinească voia sa, să caute 
întotdeauna a împlini voia Celui ce-i dă totul în 
schimb, pe singura căutare a împărăției lui Dumnezeu 
şi a dreptăţii Luic. 

Căci aceasta este împărăția Dumnezeescului Prunc 
coborit în ieslea Viilaimului ca să facă voia Tatălui 
care ne-a rănduit şi nouă ca să ne mântuim făcând 
voia Lui, 

Aceasta e chezăşia, semnul mântuirii noastre: 
voia Tatălui, harul sfințitor, al Lui, pe care va să-l] 

dobândim cu orice preț; vrea să nu-l dăm pe nici 
un preţ; să-l cinstim, să-l preţuim, să-l păstrăm, să-l 
creştem, să-l desăvârşim, ca avându-l, toate celeialte 
să ni se poală adauge nouă. Căci acesta, harul sfin- 
fitor al celor ce fac voia Tatălui, căutând astfel îm- 
părăţia lui Dumnezeu şi dreptatea lui, esfe mărgări- 
farul cel de prej, pe care când îl află negustorul cu- 
minte, vinde tot ce are şi-l cumpără şi-l păstrează, 
ca pe singurul lucru vrednic de câştigat şi de păstrat. 

Aceasta este pacea îfăgăduită de Dumnezeu, prin 
îngerii săi, cari vesteau naşterea Fiului său, celor ce 
sunt gata a-i da Lui Mărirea ce i se cuvine numai Lui. 
preot-prof. Augustin Cosma 














La un veac dela moartea unui 
mecenat al Ardealului: Episcopul Samuil Vulcan 


A-l lăuda pe el înseamnă, a da 
soarelui lumină “* — Dr. P. Vasici. 


Intotdeauna Neamului nostru i-au răsărit, 
atunci când sa simţit nevoie, oamenii vremu- 
rilor lor. 

L'am avut pe Şiefan cel Mare atunci când 
Semiluna era mai puternică, tot aşa pe Vitea- 
zul Voevod Mihaiu. 


Horia -a răsărit atunci când cuțitul împilă- . 
rii ajunse la os, iar intransigentul Pandur din 


Gorj, când neamul Grecilor ne jupuia stră- 
moşii fără milă. 

Nu ne-a lipsit, Prometeul, nici atunci, când 
aici în Ţara Crişurilor se simțea mai multă 


sele de lumină şi căldură sufletească. 


EI s'a întruchipat prin impunătoarea figură 
de senator roman a Episcopului Samuil Vul- 
can. Fiu de țăran, se naşte în Veza lângă 
Blaj, la 1 August 17581). A cunoscut deci, nu 
numai teoretic, ci din propria-i experienţă, 
toală truda şi toate aspiraţiile unui popor răb- 
duriu, muncitor, dar de nobilă origine, în care 
zac mari calităţi, ca şi spuza sub cenuşe. Face 
liceul tot în Blaj iar filosofia la Oradea, ca să 
urmeze apoi leologia la Seminarul Sfânta Bar- 
bara din Viena. Aici, în anul 1783 îl găsim 
cleric în anul Il2), iar în 1784 îşi continuă 
sludiile la Agria şi Lemberg. 

Nu peste mult e numit apoi canonic la 
Oradea (1788), dar nu-şi ocupă scaunul decât 
în 1792, până la care dată îndeplinește misiu- 
nea de pretect de studii la Seminarul din 
Lemberg. Ignatie Dărăbant îl chemase, deoa- 
rece se simțea nevoia unui om de iniţiativă 
şi a unui bun administrator,pe care în Vulcan 
îl găsi întocmai. 


Cu el întră pe ecranul Diecezii Orăzi. 
acela, care va însemna înistoria, nu numai a 
Eparhiei, ci în a întregului neam, un punct lu- 
minos, o părtie de lumină, ce va spinteca 
bezna ignoranței sub care zăcea încă Neamul 
lui pe care îl înţelegea atât de adânc. 

Figura impunătoare, cu trăsături severe şi 
gesturi disciplinate, încununată de aristocrația 
unei culturi bogate, om cu solide resorturi de 


ordin moral, houl canonic vădi, încă la înce- 


putul activităţii sale că ştie să apropie şi să 
distanţeze atunci când se simţia trebuinţă“.5) 
Episcopul convins de marea valoare a nou- 
lui canoic, îl numeşie în 1795 vicar general 
episcopesc, tovarăş la vasta activitate de pa- 
storaţie ce se impunea, în special acelui limp, 
când satele erau înecate de analfabetism. 
Invăţători nepregătiţi, fără putinţa de-a se 
pregăti, ei însişi erau analfabeți. Pe lângă 
aceasta, din cauza războaielor ce se purtau, 
mâna împăratului numai era atât de largă, aşa 
că, numai cu mari sforțări Ignaţie Dărăbant 
deschide larg porţile Seminarului Român Unit 
din Oradea (1792) pentru tinerii doritori de 


"carte, dintre cari aveau să se recruteze mai 


apoi, preoţii şi învățătorii satelor noastre.) 
La toate acestea Samuil Vulcan îşi secunda 
Episcopul, deprinzând par'că marea operă cul- 
turală care o va depune ceva mai lârziu, ca 
arhiereu în acelaş scaun. 





1) Cf. Dr. lacob Radu: Istoria Diecezei Române Unite a 
Orăzii. 1930 pag. 92. 

2) „Vestitorul“ anul XV No. 8: Episcopul Samuil Vulcan, 
contribuţii la o comemorare de V. Bolca. 

2) Idem, 

?) „Vestitorul“ anul XV. No. 11—12. 

In 1806 e numit, iar în 1807 hirotonit, 
întru episcop la Blaj de acelaş arhiereu Bob, 
care hirotonise şi pe înaintaşul său. 

Desigur alegerea şi numirea lui n'a mers 
chiar aşa de uşor, deoarece el avea şi alţi 
contracandidaţi, pe: canonicul Alexandru Pocsy 
prepozitul Gh. Fărcaş şi Vasile Silaghi ; marea 
popularitate, însă, care a avut-o Vulcan, în 
rândurile preoţilor şi protopopilor naționaliști, 
şi calităţile lui spirituale au învins. 

Ajuns în scaunul episcopal la începului 
veacului al.19-lea, când se plămădia aluatul 
redeşteplării noastre naţionale şi culturale, Vul- 
can porneşte în numele Neamului său o febrilă 
activitate pe toate tărâmurile, o muncă de titan, 
condusă de tactica unui om, ce ştia să ajungă 
la ţintă. 

Mai întâiu el îşi propune să desmembreze 
pe Românii de sub dieceza ruteană a Munca- 
ciului. Dar îi reuşeşte aceasta abia în 1811, şi 
atunci numai pe jumătate, putând să încadreze 
în Eparhia sa satele din Sătmar. 

După ce acest gând și l-a realizat, el nu-şi 
uită nici de fraţii săi din Sud, cari zăceau sub 
jurisdictia spirituală a Sârbilor: el la cererea 
truntaşilor români din Eparhia Aradului, le 
ajută să înviagă uneltirile sârbeşti, pentru a-şi 
putea înființa „Şcoala Normală“ care sa şi 
deschis în 15 Noemvrie 1812. 

N'a întârziat apoi niciodată cu stăruințele 
sale la curtea împărătească atunci când con- 


fraţii lui îi cereau ajutor în idealurile greu de 


realizat. 

In afară de aceste acţiuni ale lui, cari se 
țes şi se pierd în pânza timpului de-atunci, 
meritul lui cel mai mare este acela de-a fi 
întemeiat în 6 Oct. 1828 gimnaziul românesc 
din Beiuş (Pedagogium seu Gymnazium minus); 
pentrucă în 1836 să-l transforme în liceu în- 
zestrându-l cu o fundaţie de 75.000 llorini şi 
cu o fundaţie de pâine pentru elevi săraci ca 
şi școlile din Blaj. 

Ce gând, l-a frământat pe marele ctitor, 
alunci când a înființat acest liceu, cel mai 
vechiu din Ardeal, după acela din Blai, o ştim 
mai ales din „Scrisoarea“ prin care El anunţă 
deschiderea lui, în care zice: „Cunoscând şi 
eu folosul şi fericirea cea mare care vine 
neamului sau naţiei mele din şcoale şi dela 
învăţători, toată grija şi strădania mea întru 
aceasta o am pus ca în părţile acestea, unde 
pentru lipsa şcoalelor sistematice, poporul la 
nici o procopsire până acum nu a putut păşi, 
mai ales pentrucă de şcoalele celea împără- 
țeşti, precum sunt la Oradea depărtat fiind şi 

ținerea pruncilor la învăţătură cu mare cheltu- 
ială şi greuiate le vine la părinţi“. 

„Am judecat în mijlocul Dominiu- 
mului acesta episcopesc a întemeia şi a ridica 
şcoale“ 

lasă aşteptările lui, ne prea împlinindu-se, 
maâi ales în primii ani ai funcţionării şcoalei, 


| deoarece liceul a fost năpădit de străinii dela 


oraşe şi Românii parcă se fereau de lumină, 
de aceia scrie El către toţi enoriaşii „o scri- 
soare de dojană“, în care „apare Vulcan în 
toată strălucirea de apostol al deşteptării noa- 
sire naţionale“.!) 

Printre altele, el zice, adresându-se părinţi- 
lor: „Peniru binele și fericirea fiilor voştri nu 
pregetaţi puţine cheltueli şi puţină osteneală 
care vi se vor răsplăti vouă și dela Dreptul 
Judecător pentru împlinirea datoriilor voaste şi 
dela fiii voştrii cu mulţumită şi cu bucurie“. 

Că ce roade a adus mai iârziu această nouă 
instituţie şi ce influență a avut şi are până azi 
asupra stării culturale a întregului Neam o pu- 
tem vedea oricând răsfoind anuarele acestui 
Liceu, unde vom găsi printre alţi foşti elevi pe 
Sigismund Papp, căpitanul districtului Chioaru- 
lui; Alexandru Roman, membru al Academiei 
Române şi cel dintâiu profesor de limba ro- 
mână la universitatea din Budapesta; Teodor 
Kvary, unul din cei mai intransingenţi apără- * 
tori ai drepturilor limbei române în acest liceu; 
loan Buteanu, autorul mai multor manuale şco- 
lare şi altor lucrări literare, mai târziu canonic 
şi prepozit; Dr. loan Ardeleanu, cunoscutul 
istoriograi; S$. FI. Marian, renumilul folclorist şi 
etnograf, membru al Academiei. Române; A. C. 
Popovici, distins scriitor şi mare luptător pentru 
drepturilor politice ale Românilor; Ignaţie Papp, 
episcopul Aradului; Augustin Paul publicist, 
consul român la Stockholm; Nicolae Bolcaş şi 
loan Ciordaş, martiri ai Neamului; Dr. Con- 
stantin Pavel, fost preot, profesor şi scriitor; 
ca să nu pomenesc decât câţiva din sutele de 
cărturari ce s'au perindat pela aceasta bătrână 
şcoală. 

Dar nu numai această insiituţie, ci chiar 
palatul episcopesc a lui Vulcan era asemenea 
casei lui Mecena. Aici, în acest palat episco- 
pesc din Oradea sa scris mare parte din 
cărţile cari cele dintâi au arătat occidentului 
şi învăţaţilor europeni originea şi fiinţa limbei 
și neamului românesc. „Aici s'au ţesut planu- 
rile şi s'a formulat crezul cultural şi politic la 
a cărui înfăptuire au lucrat toţi cărturarii şi 
apostolii românismului din suta XIX. 


1) Dr. Constantin Pavel — Şcoaleie din Beiuş 1928. Tipa- 
rul tipografiei „Doina“ — Beiuş, 

Om foarte văzut în cercurile mai înalte şi 
oficiale, Vulcan a ştiut să prindă şi să vămu- 
iască clipele istorice din vieaţa unui popor, acele 
clipe dela cari atârnă soarta luptelor de vea- 
curi: pentrucă în istorie un moment câştigat 
ori pierdut, face nu odată, sute de ani“1). 

Da! Intr'adevăr Vulcan a prins momentul, 
a fost vizionarul, omul care a făcut istorie, a 
cărui glorie creşte zi de zi a cărui figură și 
nume an de an se sapă, se toarnă ca o scumpă 
eligie în inimile alor noui şi noui elevi, făclieri 
ce-şi aprind torţele sufletelor lor, din candela 
ce-a aprins-o, în veci neuitatul episcop, pe 
malul Crişului Negru. 

S'a scris în atâtea inimi numele lui, de un 
secol, de când a trecui din viaţă. Aparține 
atâtor file de istorie, încât nu ştiu care ar fi 
condeiul care să-i poată, să-i ştie cuprinde toate 
străduinţele, toate dorurile, tot focul ce-i ardea 

în piept; numai şi numai, peniru binele sufle- 
tesc şi trupesc al Neamului său. 

Așa că cu drept cuvânt a zis cândva Dr. 
P. Vasici că „A-l lăuda pe el înseamnă, a da 
soarelui lumină“. 

lată pentru ce cu toată siângăcia acestor 
rânduri, mam încumetat totuşi a le scrie, ne- 
putând să trec ca peste orice zi comună, peste 
ziua de 25 Decemvrie 1839, în care El, a cărui 
vieață, mi-e carte de căpălâiu, a apus pentrua 
răsări zi de zi cu noui focare de lumină. 

Le scriu mai ales ca unul ce mi-am aprins 
micul meu opaiţ din vatra altarului ridicat de EI. 

Şi cred că un gest de mulţumire şi recu- 
noştință, oricât de stângaciu e făcut, e bine 
primit ! Petru Anca 
stud, teolog 


1) Dr. Const. Pavel. Op. cit. pag. 130—131. 

















O greșală capitală 


Toată lumea cunoaşte lupta eroică ce o duce Bi- 
serica catolică din Germania împotriva naţional-socia- 
lismului, care caută prin toate mijloacele capitularea 
Bisericei în faţa principiilor rasiste. Mulţi necunoscâ: 
tori ai cauzei interpretează atitudinea intransigentă 
a Bisericei catolice din Germania că ar îi antinaţio- 
nală, deci duşmană statului, In aceasta mare greşală 
a căzut şi d-l T. Pâcescu redactorul paginei »Biserica 
Strâmoşească« a ziarului »România« Nr. 224 din 15 
lun. a. c. unde ocupându-se de starea bisericilor din 
Garmania, între altele scrie: »Noua religie rasistă 
„germană formulată şi propovăduită de Rosenberg fi- 
losoful  naţional-socialismului german, face zilnic 
drum în conştiinţa tinerimii germane de credinţă ro: 
mano-catolică.  Episcopatul romano-catolic  reacţio: 
nează învocând concordatul încheiat de Vatican cu 
Germania«. Dupăce d-l Păcescu descrie pa scurt prin- 
cipiile religiei rasiste face următoarea reflexie : »Qrice 
religie şi orice biserică trebue să se încadreze în su- 
îletul naţional al poporului pentru realizările practice. 
Din acest punct de vedere catolicismul prin structura 
lui bisericească inter şi supra naţională duce o grea 
luptă în Germania şi pretutindeni.« 

De închiere autorul ajunge la următoarea con- 
cluzie : »Echilibrul este menţinut numai de bisericile 
naționale, care ştiu să se adapteze şi să localizeze 
principiile universale la credința şi sufletul poporului 
"căruia aparţine. 

Din întreaga notă citată rețin următorul aliniat 
pe care-l cred rău inspirat, anume : »Orice religie şi 
orice biserică trebue să se încadreze în sufletul na- 
țional al poporului pentru realizările lor practice etc.« 
Da; subscriem şi noi, însă cu condiţia ca prin »acelea 


realizări practice« să nu se vateme Dumnezeu, şi legea 
naturală, şi să nu fie potrivnice eticei creştine. In 
aceasta privinţă bisericei catolice nu i-se poate face nici 
un reproş. Istoria ei de veacuri stă deschisă pentru 
ori şi cine şi se poate convinge în mod neîndoiel- 
nic, că ea a fost şi va îi mereu promovatoaraa ideii 
naţionale, a civilizaţiei şi a culturii, susținătoarea pro- 
gresului, însă nu va şovăi nici când să condamne 
căile greşite şi periculoase de care s'ar folosi conducătorii 
Statelor. pentru realizarea unor bunuri pentru supuşi, 
atunci când ele ar aduce o vătămare gravă lui Dum- 
nezeu şi ordinei morale. Ori, lupta pe care o duce 
Biserica catolică din Germania impotriva principiilor 
rasiste nu este din cauza că ea ar îi »inter şi supra- 
naţională« ci din motivul că şefii Reichului vor să 
întroducă religia rasistă, care se inspiră dela zeități 
păgâne germane ; ceeace ar îi o ofensă nemărginit 
de mare adusă lui Dumnezeu, o călcare în picioare a 
legii naturale şi ordinei morale, rele de cari Biserica 
vrea să ferească poporul. 

E foarte interesantă mentalitatea unor oameni 
»cu scaun la cap«, că atunci când vorbesc de Biserica 
catolică ca de o instituţie »inter şi supranațională« 
susțin cu toată tăria că ar îi potrivnică Neamului şi 
ideii naţionale. In primul rând »noţiunea de internaţio- 
nal« nu implică în sine ideia de v»antinaţional« sau 
»anaţional« cari sunt noţiuni deosebite cu totul.« 
Dacă aceste trei noțiuni s'ar identifica atunci vrăj- 
maşii Bisericii catolice ar avea dreptate să o pone- 
grească ca duşmană singuraticelor neamuri. Dat fiind 
contrariul, ura lor nu e justificată. Biserica catolică 
este internaţională în acelaş sens în care se tălmă- 


'ceşte cuvântul »catolic = »preste tot« Kat'olon: va 


O BCU CLUJ 


208 





se zică o instituţie ce imbrâţişează toate neamurile 
fără a exclude nici unul«.!) 

Biserica catolică nu e potrivnică nici unui neam, 
»Roma totdeauna a cultivat patriotismul, l-a vărsat în 
suilete şi s'a interesat călduros de soarta popoarelor.« 
Papii au fost pururea în îruntea partidelor patriotice 
italiene a Guelfilor.<2) | 

»Sufletul Ligei patriotice lombarde era Alexandru 
III. E cunoscută atitudinea patriotică alui Paul IV, re- 
cunoscută şi de spaniolul Ferreirea; tot aşa a lui 
Clemente VIil care luptă mult pentru independenţa 
statelor italiene, întrând în Liga sfântă; sau a lui 
luliu II unul din capii Ligii împotriva Franţei.« 

»Ştim cu toţii că Nicolaie IV apără independenţa 
Scoției împotriva Angliei, şi că Inocenţiu V doria o 
cruciată naţională pentru a mântui Spania creştină; 
şi ce îu Gregoriu lX care-l îndemna pe Ferdinand al 
Spaniei să se lupte împotriva Maurilor, încurajările 
date Irlandezilor pentru luptele lor ca să-şi câştige 
»Home-rule«-ul. De acea şi-a lăsat O'Connel ca tes- 
tament inima sa Romei şi trupul său Irlandei. Inde- 
pendenţa Irlandei de azi se datoreşte în mare parte 
Romei — cum a recunoscut Redmond, şeiul Statului 

irlandez, care a ţinut să vină în persoană la Roma: 


în fruntea pelerinajului numeros (2000 irlandezi) în. 
cursul anului jubilar«, 

»Benedict XV recunoaşte în mod oficial indepen- 
dența Poloniei la 24 Nov. 1918 şi un an mai târziu 
oferă cardinalilor polonezi lumânarea pe care Piu LX, 


cu prilejul canonizării sf. Iosafat, o predase Colegiului 


polon din Roma să o păstreze până în ziua când va. 
putea fi purtată la Varşovia ca semn al libertăţi re- 
câştigate.«?) 

Ce ne vorbesc nouă multele seminarii naționale 
fondate de Papi dacă nu despre o solicitudine pentru 
interesele diferitelor ţări ? 

lată câteva fapte a papilor dela Roma, cari ne 
dovedesc întru toate deosebita dragoste faţă de sin- 


guraticile popoare, Deci, să nu se întunece prin rău-- 


tate şi ignoranță realitatea şi istoria care se răzbună 
totdeauna asupra acelora cari caută să o îalşiiice şi 


o interpretează după gustul lor. 
Păr. Virgil Munieanu 


1) Vezii: Dr. Alex. Nicolescu, -Papii şi opera lor pag. 67..- 


2) ldem. pag. 67. 
3) Idem pag. 67, 68. 




















Universitățile catolice franceze 


__Nu e aşa de mult de când faimosul maniae al 
germanismului Houston Stewart Chamberlain — rene- 
gat al Angliei şi al familiei acesteia atât de renumite 
— îşi bătea joc de Universitățile catolice franceze 


(Vezi »Die Fackel«, Ianuarie 1902, Viena), zicând că. 


ele n'au drept de existenţă, fiindcă au mai mulţi pro- 
fesori decât elevi. Chiar aşa, dacă ar îi fost, nu înţe- 
legem, de ce s'ar contesta dreptul de existență al 
acestor instituţii. »Dauphin«-ii Franţei erau aproape 
singuri în şcoala instituită pentru ei la curtea regală. 
Dar această circumstanță n'a împiedicat.o să fie ce- 
lebră. Atâtea din lucrările celebrilor episcopi-profesori 
Bossuet şi Fenelon sunt scrise pentru elevii lor regali. 
Aşa sunt nemuritoarele Aventuri ale lui Telemac, 
unul din cele mai excelente romane pedagogice ale 
literaturei universale. — Cele cinci universităţii cato- 
lice îranceze (Paris, Lille, Lyon, Toulouse, Angers) 
au toate şi fiecare în parte mii de elevi, deşi cea de 
a doua şi a treia parţial are de suferit din pricina 
evacuărilor cauzate: de actualul război. Au de suferit, 
fireşte, toate din aceeaşi cauză. Totuşi zelul şi cura- 
giul profesorilor şi elevilor iac minuni. Elevele uni- 
versităţii catolice din Paris intră cele dintâi în celebra 
Ecole des chartres (de unde ies bibliotecarii, arhivarii 
şi cei mai buni istorici ai Franţei); de asemenea ele 
dau cele mai strălucite examene de filosofie la Sor- 
bonna ; iar mai nou, ele sunt inițiatorele Falangei îe- 
minine pentru Apărarea pasivă (anti-aeriană). Aşa în- 


țeleg elevii şi elevele marilor institute catolice franceze - 
să execute testamentul Papei Pius XI, lăsaf cardină-" 


lului Verdier al Parisului: »Nu e permis să fim me- 
diocri !« Fiii şi fiicele oraşului-lumină şi ai Franţei 


întregi țin să exceleze în toate privințele. Onoare lor!. 


(i5) 








— Iubileul de 50 de ani al Universităţii ca-. 


tolice din Washington (U. S. A ). Implinindu-se în 
acest an o jumâtate de veac dela înființarea Univer- 
sităţii catolice din capitala Statelor Unite ale Americei, 
de sub conducerea păr. lezuiţi, S. Sa Papa Piu XII 


i-a adresat un mesaj radioionic, în care, între altele, . 


zice: »Dar, după Dumnezeu, nădejdea noastră e mai 
cu seamă în vechile şi modernele instituţiuni de cul- 
tură creştină, între cari universitatea voastră catolică 
ocupă un loc exemplar ca una care, pusă cu totul în 
slujba adevărului, ştie în învăţământul ei să aşeze la. 
locul lor şi fizica şi metafizica, şi mintea şi inima, şi 
trecutul şi prezentul, şi rațiunea şi revelaţiunea. — 
De aceea, în austera meditaţie a sălilor voastre de 


lucru, în tăcerea reflexiilor şi studiilor voastre şi în 


murmurul dulce al rugăciunilor voastre, pregătiţi tine- ' 
retul de mâine să îie impotriva pseudo-ştiinţei şi a. 


îunestelor ei urmări generoşii luptători ai acestor 
principii de civilizaţie care, păstrate în evanghelia lui, 
Cristos şi predate de Biserica infailibilă, sunt în ada- 
vâr spirit şi vieaţăc. 

ANUNȚ 


SF. LITURGHIE 


explicată pe înţelesul tuturor de câtre P. Martin de 
Cochem, a văzut lumina în zeci de ediţii în principa- 
lele limbi europene. Această carte, prelucrată în ro- 
mâneşte de către P. lon Gârleanu este sub tipar şi 
în lanuarie, va fi pusă în vânzare. Astfel lipsa ce o 
duceau clerul şi credincioşii noştri după o carte care 
sa le arate pe larg, clar şi temeinic misterele, minu- 
nile şi binefacerile ce le cuprinde jertfa legii celei 
noui, va lua sfârşit .prin această carte care va 
avea şi avantajul de a fi pusă în mâna tuturor pe 
un preţ foarte mic. Grâbiţi-vă toţi a o comanda de 
pe acum dela Mânăstirea Franciscană română- 
unită, Strada Piaţa loşia 16. Oradea. 











Serviciile divine 
la Biserica Catedrală română unită din Oradea 
la sărbătorile Nașterii Domnului, Anul nou 
şi Botezul Domnului 


22 Decemvrie. Vineri. Orele 7!/, : Liturghie. Orele 
9: Slujba ceasurilor impărăteşti ale ajunului Naşterii şi 
Intipuitoarele. 

25 Decemvrie. Sâmbătă. Dimineaţa Liturghiile 
obişinuite în zile comune. La orele 15: ÎInserat. 

24 Decemvrie. Duminecă. Slujbele şi Liturghiile 
obişinuite în toate Duminecile şi Sărbătorile. La orele 
6: Inserat. La orele 23!/,, noaptea : Dupăcinarul, Litie 
şi Si, Liturghie. 

25 Decemvrie. Luni. Naşterea Domnului. La 
orele 7 şi 8: Liturghie. La orele 9: Mânecat. La orele 
10: Liturghie pontiiicală. Predică 1. P. S.S. Episcopul. 
La orele 11:/,: Liturghie. La orele 16: Înserat. 

26 Decemvrie. Marţi. Ca în alte zile de sărbă- 
toare. 

27 Decemvrie. Miercuri. Ca în alte zile de săr- 
bătoare. 

51 Decemvrie. Duminecă. Si. Liturghii obişnuite. 
La orele 15: Inserat. La orele 19: Binecuvântare euha- 
ristică cu predică de sfârşit de an. 

1 Ianuarie 1940. Luni. Anul nou Orele 7!/, şi 
8: Liturghii. Orele 9: Mânecat. Orele 10: Liturghie pon: 
tiicală cu Te Deum. Predică |. P. S. S. Episcopul. 
Orele 11*/,: Liturghie. Orele 16 : Inserat şi Cultul Prea- 
sfintei Inimi. | a 

5 Ianuarie. Vineri. Ajunul Botezului. La orele 
7!|.: sf. Liturghie cu sfințirea apei. Apoi plecare la 
sfințirea caselor. La orele 9: slujba ceasurilor împără- 
teşti şi st. Liturghie cu Inserat. 

6 Ianuarie. Sâmbătă. Botezul Domnului. La 
„orele 71|, şi 8: Liturghii. Orele 9: Mânecatul. Orele 10: 
Liturghie pontificală cu sfinţirea apei. Orele 11%/,: Li- 
turghie, Orele 16: Inserat şi Cultul Preasfintei Inimi. 

TIPIC 


PENTRU SĂRBĂTOAREA NAŞTERII DOMNULUI IN ANUL 1939 


22 Decemvrie. Vineri. Se ceteşte. numai Slujba 
ceasurilor împărăteşti ale ajunului din 24 Decemvrie 
şi Intipuitoarele. 

23 Decemvrie. Sâmbătă cea dinaintea Nașlerii. 
Liturghia Si. loan. Ap. p. 205. Ev. p. 225. 

24 Decemvrie. Duminecă dinaintea Naşterii. 
La Inseratul de Sâmbătă nimic ale Invierii nu. se 
cântă, ci Ştihirile Părinților şi ale Inainteprăznuirii. 
Mărire-Şi acum. Peşteră (a Inaintepr.) Intrat. Prohime- 
nul zilei, Paremiile Părinților. Stihoavna . Inainteprăz- 
nuirii: Casa Eufratului etc. Mărire-Şi acum. lată s'a 
apropiat. Troparul Părinților. Mărire-Şi acum. Tropa- 
rul Inainteprăznuirii. 

La Mânecal. La Dumnezeu e Domnul 
Troparul Înv. v. 5 Mărire al Părinților, Şi acum al 
Inainteprăznuirii. Cetirile Părinților. Troparele mari 
ale Invierii. Sedeina Părinților, Antifoanele şi .Prohi- 
menul v. 5. Ev. inv. VIII. Catav. Naşterii. Ceeace- 
eşti. Sfânt este Domnul. Luminătoarele: a Părinților. 
Mărire : Cei mai aleşi, Şi acum. Viflaime veseleşte-te. 
Laudele Pârinţilor şi ale Inainteprăznuirii. Mărire a . 
Părinților. Şi acum. Frpabinecuvaaiială, Doxologia. 
Troparul Invierii. 

Liturghia Si. loan. Ap. p. 202. Ev. p. 225, 

) :“ 2%Decerăvtie. Naşterea Domnului. Toăte ale săr- 
bătorii. Duminecă seara Vecernia sărbătorii. Întratul cu 
Evanghelia. Prohimenul zilei. Paremiile sărbătorii. (3) 
Ectenia: Să zicem. Invredniceşte-ne. Să plinim. Opust. 
" La miezul nopţii sau în zorii zilei slujba prive- 
gherii. Liturghia Si. Vasile. La Axion Irmosul sărbă- 
torii şcl. 

In celelalte zile ca de obiceiu; 31 Dec. Duminecă 
întroptirea sărbătorii. 

La sărbătoarea Botezului Domnului nici o 


schimbare. 
Misă 


BIBLIOGRAFIE 


Colecţia „Decalogul“. „Siluete creştine“. Imprimeriile. 
„Curentul“ S. A. Bucureşti 1939, Preţul 20 Lei. . ; 

Prin trăsături simple dar admirabile „Caetul 1“ din „Co- 
lecţia Decalogul“, ne prezintă grandioasa frescă a poeziei 
lirico-mistică, acordată de poeţi de mari realizări ca: Armand 
Godoy, Lacordaire, Louis le Cardonnel, Iulia Haşdeu, Charles 
PEguy, Francis Jammes, O. V. de L. Milosz, Vasile Voiculescu, . 
Paul Ctaudel şi Ernest Psichari. 

E un volum, care pasionează. Iţi recrează sufletul printr” 
un lirism cald, străbătut de un adânc sentiment de credinţă. 
Dibăcia comentatorilor de talia lui: Sandu Tzigara-Samurcaş, 
D. Karnabatt, Pr. [. Gârleanu, L. Barral, Coriolan Gheţie, Ion 
Pillat, Armand Godoy, Vasile Flueraş, Alice Voinescu şi P. [. 
Merloz, se manifestă într'un chip cu totul magistral. Alături 
de stil, găsim aproiundări adânci de sentimente. Aceste calităţi 
la care se adaugă autenticitatea vieţii poeţilor trataţi, situiază 
volumul, alături de cele mai splendide realizări. 

Volumul „Siluete creştine“ nu poate îi prezentat într'o 
recenzie, trebue citit. Principiile lui Sainte-DBeuve, poezia por- 
tretizează poetul, iar portretul poetului e necesar înţelegerii 
poeziei“, rămân adevărate şi pentru volumul în cheşstie. 

Din întreg volumui transpiră un avânt spre idealism şi o 
conştiinţă a realităţii unită cu ideea morţii, şi o notă domi- 
nantă a seninului cristalin de „intern“ în care frumosul se 
transformă în sublim. În volum întâinim poeți cari nau cu- 
vinte... ci expreşii de-un sublim pur edenic. Găsim vieaţă, vieaţă 
abundentă în frăgezime, prospeţime, puritate primitivă şi un 
îond sufletesc turnat într'un imagism bogat; găsim purităţi 
poetice, incantaţii delicioase pentru suilet, plus grandioasa de- 
materializare a materiei, săpată?n versuri ; găsim — şi ne în- 
cântă! — în această mică broşură (de realizare tehnică ire- 
proşabilă) sufletul uman în luptă cu destinul, veşnicul, acelaş 
destin; găsim — în sfârşit — „talente“, talente viguroase, re- 
alizate frumos, conturate complect, precis şi definitiv. 

Iniţiativa Decalogului n'are nevoie de consacrări. Ea stră- 
luceşte prin podoabele ei fireşti. 

Serafica incantaţie, dublată de aspiraţia misticăice se des- 
prinde tot mai mult din lira şi vieaţa poeţilor abordaţi, trebue 
să tindă şi să pretindă „popularitatea“. Iniţiativa aceasta no- 
rocoasă a simpaticilor prieteni dela Decalogul dorim să se 
continue. Cc. 

Introducerea noului protopop al lerului. Bi- 
bliografie : Petru Tâmăian: Reuniunea Ma- 
riană a credincioşilor din Oradea; 1. M. Ra- 
şcu; Alte opere de literatură română (ig); 
Pelerinajul din Drăgeşti. 


No. 10. Miniştri români la S. Părinte; Pelerinajul 


nostru (P. [. Gârleanu); Papa lui Don Bosco; 
Sanctuarul din Pompei; Reuniunea S. Maria, 
Maica Domnului din Beiuş; Congresul Euha- 
ristic naţional francez; Săptămâna orientală 
la Miinchen ; Der christliche Orient; Când se 
convertesc Evreii; Apel către catolici; Biblio- 
grafie: V. Cristian: Paladinul păcii; A. P. 
Bânuţ: Oameni de ispravă (i). 


No. 11—12. Toţi în pelerinaj la Drăgeşii; Prima îm- 


părtăşire a copiilor; Intrunire colegială ; Ser- 
bare străjerească ; Şcoala Normală Unită la 
Haieu (Part.); Noui Academicieni ; Progrese 
mângâietoare ; Centenarul restauraţiei Domi- 
nicanilor francezi ; Centenarul morţii unui lib- 
rar catolic; Sângele martirilor; In amintirea 
card. Van Rossum; D. Chamberlain pentru 
pace; Centenarul si. Grigorie din Tours; Co- 
municare : Ministerul justiţiei. Bibliografie : 
George A. Petre: Umbre şi lespezi; Septimiu. 
Popa: Caravanele Ardealului; luliu Moisil: 
Figuri grănițereşti năsăudene; V. Scurtu; 
Petru Bran; Dr. ilie Dăianu: Gh. Şincai dela 
Şinca Veche. (iq). 


No. 13. Bibliograţie: P. M, Demeter: Pe-a timpului 


cărare; |. M. Raşcu: Renunţări luminoase; 
loseph Ageorges: Voyages: sur la terre et 
dans la lune (ig). 


No. 14, Aniversarea de 950 de ani dela încreştinarea si. 


Vladimir ; Mulţumire (Msgr. Andrea Cassulo); 
Dela Şcoala Normală diecezană; Două răs- 
punsuri; Sf. loan Bosco Catihei; Miracolul 
francez. 


No. 15—16. Pelerinaj la Drăgeşti de 15 August; Ac- 


No. 17. Serbări la Abrămuț; 


Tipografia „UNIREA“ Oradea. Bulevardul Regele Ferdinand Nr. 


țiunea harului în America; Exerciţiile spiri- 
tuale ale ven. Cler; Centenarul din Beiuş; 
+ Elena Chişiu; O şcoală primară în Capitala; 
Zile senine ; Conversiune; Raportul unui ateu; 
Episcopi negri; Prospect; Aviz — Prospect; 
Bibliografie: A. Carmagnola : Poarta cerului, 
trad. de Gh. Fireza: |. Georgescu: loana 
Bigard; Dr. Ilie Dăianu: Prin unire la tărie, 
Reculegere sufletească 
la Barcău; Sfinţire de biserică; Conferinţă 
preoțească la Marghita; Pelerinaj la Zalău; 
Agru din Beiuş; Convocare, 


No. 18. 


No. 19. 


No. 20. 


Anul XV. No. 24 


+ Card. Angelo M. Dolci; Hirotoniri; Ex. 
spirituale ; Bucurie în colonia loşia; Misiuni 
sfinte ; Franţa generoasă; Noui perspective; 
Sfinţirea bis. din Vârşolţ; O dorință împlinită; 
Aviz literar. Bibliografie: 1. U. Soricu: Pâinea 
neagră; D. Neda: Fides intrepida. 

A XVil-a săptămână de misiologie în Lyon; 
Hirotonire $ Card. Vilhelm Mundelein; Bizan- : 
tinismul religios. 

La Assisi ; Lettres de Rome; Fraţi nenorociţi; 
Ce dau alții pentru misiuni; Cruciata franceză; 
Oaze creştine; Sărbătoarea sf. Francisc; Pen- 
tru Biserica misionară; Cifre grăitoare ; Clerul 
îrancez; Scrisoarea card. Verdier; Comitetul 
uniunii internaţionale a ligilor femenine cato- 


“lice; Civilisation europâenne; La Croix; Juan 


No. 24. 


No. 22-25. Vizita Ex. Sale Cortesi 


No. 24. 


Palbo Echange. Bibliografie : 1. Moisil : Vieaţa 
exemplară a unui tânăr grăniţer năsăudean ; 
Conştiinţa naţională şi eroismul grănițerilor 
năsăudeni ; Amintiri din vieaţa de liceu; Figuri 
grănițereşti nâsăudene; 1. Georgescu: Anuarul 
U. M. C.; Apostolatul rugăciunii. 
Binecuvântarea bis. din Baba Novac; Ce fac 
americanii pentru misiuni; Hirotoniri; Nou 
canonic la Blaj; Ziua Misionară la Catedrala 
Română Unită din Oradea; Noul comitet al 
societăţii Si. loan Gură de Aur. Bibliografie : 
Dora F. Rittmeyer: Von den Kirchenschătzen 
der Stiite Muri und Wattingen und îihren 
Schiksalen; Von den Kirchenschătzen der 
Kl&ster St. Urban und Rathausen und lhren 
Irrfahrten ; Calendarul din Bixad; Dr. Nicolae 
Brânzeu: Catehisme ; |. Prinos amintirii Dr.- 
lui A. Banciu; Aviz. 

la Oradea; O 
nouă Nunţiatură Apostolică ; Congresul Euha- 
ristic internaţional ;. Consistor papal; Jubileul 
Nunţiului ; Serbarea »Falangei Si, Cruci«; 
Teologii noştri în Frontul Naţional studenţesc ; 
Epistolă enciclică. 

jubileul de 50 de ani al Universităţii cat. din 
Washington ; Bibliografie : Colecţia  »Deca- 
logul< : »Siluete creştine« ; Serviciile divine de 
Crăciun la Catedrală ; Tipic pentru Crăciun, 





Atenţiune ! ! ! 


Cel mai frumos cadou de Crăciun. 
.A APĂRUT 


Mângâierea Creștinului 


O carte 


de + IOAN GHENȚ 


cu peste 600 de pagini pe hârtie semi-velină 
şi un format foarte potrivit, 


Se poate comanda la Librăria Soc. »S. loan Gură de Aur«, 


Preţul Lei 50.— 

